Ηλίας Βρεττός

Ο Ηλίας Βρεττός (πραγματικό όνομα: Ηλίας Καραβασίλης) (Αθήνα, 2 Σεπτεμβρίου 1983Ηλίας Βρεττός - Ελληνική Δισκογραφία) είναι Έλληνας ποπ τραγουδιστής.

Έχει υπάρξει δύο φορές υποψήφιος στα βραβεία Mad Video Music Awards και συνολικά εξέδωσε 5 άλμπουμ, 8 σινγκλ και εξτέντιντ πλέι και 2 άλλα τραγούδια. Συμμετείχε στην εκπομπή Eurostar της ΕΡΤ (για την επιλογή του τραγουδιού που θα εκπροσωπούσε την Ελλάδα στην Γιουροβίζιον το 2004). Κατά καιρούς έχει συνεργαστεί με μεγάλα ονόματα του ελληνικού τραγουδιού, όπως Σταμάτης Γονίδης, Έλλη Κοκκίνου, Γιώργος Τσαλίκης, Νατάσα Θεοδωρίδου και Νίκος Μακρόπουλος, ενώ έχει εμφανιστεί και σε διάφορα γνωστά νυχτερινά κέντρα της Αθήνας. Ανήκει στο δυναμικό της Panik Platinum.

Την περίοδο 2023-2024 παρουσίασε το τηλεπαιχνίδι Το πιο μεγάλο παζάρι στον Alpha TV.

 Βιογραφία 
Πρώτα χρόνια και ενασχόληση με τον αθλητισμό
Γεννήθηκε το 1983 στην Αθήνα, γιος της Χαρίκλειας και του Ευάγγελου Καραβασίλη. Η μητέρα του κατάγεται από την Κύμη. Μεγάλωσε στο Παλαιό Φάληρο και από τα πρώτα χρόνια του Δημοτικού άρχισε να ασχολείται με τη κολύμβηση και εν συνεχεία με την υδατοσφαίριση σε επίπεδο πρωταθλητισμού, καθώς ανήκε στο δυναμικό του Αθλητικού Ομίλου Παλαιού Φαλήρου.Μαριλένα Χατζησυμεού, Ηλίας Βρεττός: “Στη ζωή μου μού αρέσει να ρισκάρω!”, tralala.gr, 1η Ιουλίου 2012, ανακτήθηκε στις 11 Αυγούστου 2019.

Πρώτα μουσικά βήματα, Eurostar και χορός
Ωστόσο, είχε από πολύ μικρός κλίση προς τη μουσική και πριν γίνει δέκα ετών ζήτησε από τους γονείς του να εγγραφεί στο Εθνικό Ωδείο, όπου παρακολούθησε μαθήματα κλασικής κιθάρας, θεωρίας της μουσικής και σολφέζ.
αριστερά|μικρογραφία|219x219εσ|Ο Βρεττός σε ζωντανή εμφάνιση το 2023.
Το 2004, η μητέρα του τον δήλωσε εν αγνοία του στον διαγωνισμό «Eurostar» της ΕΡΤ για την επιλογή του εκπρόσωπου της Ελλάδας στον διαγωνισμό τραγουδιού της Γιουροβίζιον εκείνης της χρονιάς. Ο Ηλίας προκρίθηκε στους 8 φιναλίστ, αλλά δεν έγινε γνωστός από το Eurostar καθώς δεν είχε πολύ τηλεθέαση. Τελικά για την ελληνική συμμετοχή στη Γιουροβίζιον επιλέχτηκε από την κρατική τηλεόραση ο Σάκης Ρουβάς με απευθείας ανάθεση. Η γνωριμία του με τον παραγωγό Σωκράτη Σουμέλα, μέλος της κριτικής επιτροπής του Eurostar ήταν καταλυτική, καθώς εκείνος ήταν που τον παρότρυνε να ασχοληθεί επαγγελματικά με το τραγούδι. Τον Ιανουάριο του 2009 κυκλοφόρησε ο πρώτος του προσωπικός δίσκος, με τίτλο «Κάνει Μοναξιά».

Το 2012 έλαβε μέρος στο ελληνικό Dancing with the Stars με παρτενέρ τη χορεύτρια-χορογράφο Κλώντια-Άννα Στόγια.Ηλ. Βρεττός: Dancing again!, zougla.gr, 27 Σεπτεμβρίου 2013, ανακτήθηκε στις 11 Αυγούστου 2009. Κατάφερε να προκριθεί στον τελικό, τον οποίο παρακολούθησαν πάνω από 6 εκατομμύρια τηλεθεατές στην Ελλάδα, και ήρθε 2ος.

Σπουδές
Σπούδασε στο Οικονομικό Πανεπιστήμιο Αθηνών, στο τμήμα μάρκετινγκ.

Τραυματισμός σε τροχαίο
Την Καθαρά Δευτέρα του 2018, τραυματίστηκε σοβαρά σε τροχαίο ατύχημα στην Παραλιακή Οδό των Αθηνών (Λεωφόρο Ποσειδώνος).Σοβαρό τροχαίο για τον Ηλία Βρεττό, antenna News, 19 Φεβρουαρίου 2018, ανακτήθηκε στις 11 Αυγούστου 2019. Αναρρώνοντας επέστρεψε στην πίστα σε νυχτερινό κέντρο της Καρδίτσας τον Ιούλιο του 2018, σχεδόν έξι μήνες μετά.Ο Ηλίας Βρεττός και πάλι στην πίστα μετά το ατύχημά του -Με δάκρυα στα μάτια, iefimerida.gr, 31 Ιουλίου 2018, ανακτήθηκε στις 11 Αυγούστου 2019.

Προσωπική ζωή
Υπήρξε σε γνωστές σχέσεις με την παρουσιάστρια-μοντέλο Ευαγγελία Αραβανή (2012-2014) και τη ραδιοφωνική παραγωγό Φελίσια Τσαλαπάτη (2015-2016). Την 1η Σεπτεμβρίου 2022 παντρεύτηκε τη γυμνάστρια Αναστασία Δεληγιάννη στη Κύμη Εύβοιας, έπειτα από 3,5 χρόνια σχέσης.

Βραβεία
Super Music Awards 2019 Κύπρου - Μπαλάντα της Χρονιάς: για το «Φώναξε με».Απόστολος Μπογιάννος, Super Music Awards 2019: Ποιοι Eurostars κατάφεραν να αναδειχθούν νικητές;, eurovisionfun.com, 13 Ιουνίου 2019.

Παραπομπές

Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Έλληνες μουσικοί
Κατηγορία:Λαϊκοί τραγουδιστές